cyanic-selkie/wikianc huggingface dataset:
রুবেন দারিও
এল সালভাদর ভ্রমণ
নতুন রাষ্ট্রপতির কাছ থেকে চাকরি লাভের প্রস্তাবনা পাওয়া স্বত্বেও তিনি এল সালভাদর ত্যাগের সিদ্ধান্ত নেন। নবপরিণীতাকে এল সালভাদরে রেখেই জুন মাসের শেষদিকে গুয়াতেমালায় চলে যান। গুয়াতেমালার রাষ্ট্রপতি ম্যানুয়েল লিসান্দ্রো বারিলাস এল সালভাদরের বিরুদ্ধে যুদ্ধের প্রস্তুতি নিচ্ছিলেন। গুয়াতেমালীয় সংবাদপত্র ‘এল ইম্পারসিয়ালে’ ‘হিস্টোরিয়া নেগ্রা’ শিরোনামে এক নিবন্ধ প্রকাশ করেন। এতে তিনি মেনেন্দেজের এজেতা’র বিষয়ে বিশ্বাসঘাতকতার বিষয়ে নিন্দাজ্ঞাপন করেন। ডিসেম্বর, ১৮৯০ সালে নতুন প্রকাশিত সংবাদপত্র ‘এল কোরিও ডে লা তার্দ’ পরিচালনার দায়িত্ব পান। ঐ একই বছরে সফলতম পুস্তক আজুলের দ্বিতীয় সংস্করণ প্রকাশ করেন। বইয়ের আকার সম্প্রসারণ করেন ও ভালেরার চিঠিগুলো তুলে ধরেন। এরফলে তার সাহিত্যিক সুনাম ব্যাপকভাবে বয়ে নিয়ে আসে। গুয়াতেমালায় প্রকাশিত ঐ গ্রন্থের ভূমিকাংশে ও পরবর্তী সংস্করণগুলোয় ঐ চিঠিগুলো প্রকাশিত হতে থাকে। জানুয়ারি, ১৮৯১ সালে তার স্ত্রী গুয়াতেমালায় তার সাথে পুণঃএকত্রিত হন ও ১১ ফেব্রুয়ারি, ১৮৯১ তারিখে গীর্জায় বিবাহবন্ধনে আবদ্ধ হন। তিন মাস পর দারিও সম্পাদিত সাময়িকপত্র ‘এল কোরিও ডে লা তার্দ’ সরকারী ভর্তুকি প্রাপ্তি থেকে বঞ্চিত হলে এটি জোরপূর্বক বন্ধ করে দিতে বাধ্য হন। এরপর আগস্ট, ১৮৯১ সালে তিনি কোস্টারিকায় চলে যান ও রাজধানী স্যান হোসে বসবাস করতে থাকেন। কোস্টারিকায় অবস্থানকালে চাকরিতে নিয়োজিত থাকা স্বত্ত্বেও ঋণজালে আবদ্ধ হয়ে পড়েন ও নিজ পরিবারকে সহায়তা করতে বাঁধাপ্রাপ্ত হন। ১২ নভেম্বর, ১৮৯১ তারিখে প্রথম পুত্রসন্তান রুবেন দারিও কন্ত্রেরাস জন্মগ্রহণ করে।
১৮৯২ সালে নিজ পরিবারকে কোস্টারিকায় ফেলে রেখে উন্নততর অর্থনৈতিক সমৃদ্ধি অর্জনে গুয়াতেমালা ও নিকারাগুয়া সফরে যান। আকস্মিকভাবে নিকারাগুয়ী সরকার তাকে মাদ্রিদে নিকারাগুয়ার প্রতিনিধি দলের সদস্যরূপে তাকে অন্তর্ভূক্ত করেন। সেখানে আমেরিকা আবিষ্কারের চতুর্থ শতবার্ষিকী অনুষ্ঠানের আয়োজন করা হয়। স্পেন সফরের এক পর্যায়ে দারিও কিউবার হাভানায় যাত্রাবিরতি করেন। সেখানে তিনি জুলিয়ান ডেল কাসল ও অ্যানিসেতো ভালদিভিয়া ও রাউল কে’র ন্যায় শিল্পীদের সাথে স্বাক্ষাৎ করেন। ১৪ আগস্ট, ১৮৯২ তারিখে স্পেনের বন্দরনগরী স্যান্তান্দারে যাত্রীবাহী যানবাহনে চড়েন। সেখান থেকে রেলগাড়ীতে চড়ে মাদ্রিদে যান। নিয়মিতভাবে যে সকল কবির সাথে যোগাযোগ রক্ষা করতেন, তারা হলেন - গাস্পার নানেজ ডে আর্ক, হোস জরিলা ও সালভাদর রুয়েদা; ঔপন্যাসিক জুয়ান ভালেরা ও এমিলিয়া পার্দো বাজান; শিক্ষাবিদ মার্সেলিনো মেনেন্দেজ পেলাও এবং বিশিষ্ট রাজনীতিবিদ এমিলিও কাস্তেলার ও অ্যান্টোনিও কানোভাস ডেল কাস্তিলো প্রমূখ। নভেম্বরে নিকারাগুয়ায় ফিরে আসেন। স্যান সালভাদর থেকে টেলিগ্রামে জানতে পারেন যে, তাঁর স্ত্রী গুরুতর অসুস্থ। ২৩ জানুয়ারি, ১৮৯৩ তারিখে তাঁর স্ত্রীর দেহাবসান হয়।
১৮৯৩ সালের শুরুতে রুবেন ম্যানাগুয়ায় অবস্থান করছিলেন। সেখানে তিনি রোজারিও মুরিলো নাম্নী এক রমণীর সাথে প্রণয় সম্পর্ক গড়ে তোলেন। অতঃপর তাঁর পরিবারের সদস্যেরা তাঁকে জোরপূর্বক বিয়ে করতে বাধ্য করান।
দেহাবসান
প্রথম বিশ্বযুদ্ধ ছড়িয়ে পড়লে স্ত্রী ফ্রান্সিসকা ও দুই পুত্র সন্তানকে ফেলে রেখে দারিও মার্কিন যুক্তরাষ্ট্রের উদ্দেশ্যে যাত্রা করেন। জানুয়ারি, ১৯১৫ সালে নিউইয়র্কের কলম্বিয়া বিশ্ববিদ্যালয়ে তাঁর কবিতাগুলো পড়তে শুরু করেন। ১৯১৫ সালের শেষদিকে নিকারাগুয়ায় ফিরে আসেন। পরবর্তীতে তিনি তাঁর কূটনৈতিক পদ থেকে ইস্তফা দেন ও প্যারিসে চলে যান। সেখানে তিনি কান্তো এ লা আর্জেন্টিনা’র ন্যায় নতুন বইগুলো রচনায় মনোনিবেশ ঘটান। ঐ সময়ে তাঁর মাত্রাতিরিক্ত মধ্যপান ঘন ঘন স্বাস্থ্য সমস্যায় ফেলে ও মানসিক সমস্যায় আক্রান্ত হন তিনি। তাঁর জীবনের শেষদিকের বছরগুলোয় স্বাস্থ্যের অবনতি উত্তরোত্তর বৃদ্ধি পেতে থাকে।
৬ ফেব্রুয়ারি, ১৯১৬ তারিখে লিওনে মাত্র ৪৯ বছর বয়সে তাঁর দেহাবসান ঘটে। তাঁর শবানুষ্ঠান বেশ কিছুদিন ধরে চলে। তাঁর দেহ ১৩ ফেব্রুয়ারি, ১৯১৬ তারিখে শহরের গীর্জায় সমাহিত করা হয়।
আরও পড়ুন
ইংরেজি:
স্পেনীয়:
গুলাবো সিতাবো
গুলাবো সিতাবো (দেবনাগরী: गुलाबो सीताबो) ২০২০ সালে মুক্তিপ্রাপ্ত হিন্দিভাষী হাস্যরসাত্মক-নাট্য চলচ্চিত্র। সুজিত সরকার নির্মিত চলচ্চিত্রটির চিত্রনাট্য লিখেছেন জুহি চতুর্বেদী। রাইজিং সান ফিল্মস-এর ব্যানারে চলচ্চিত্রটি প্রযোজনা করেন রনি লাহিড়ী ও শীল কুমার। উত্তর ভারতে র লখনোউ শহরের একটি বাড়ীর মালিক ও ভাড়াটিয়ার কর্মকাণ্ড নিয়ে নির্মিত এই কাহিনিচিত্রের মুখ্য চরিত্রে অভিনয় করেছেন অমিতাভ বচ্চন ও আয়ুষ্মান খুরানা। শান্তনু মৈত্র, অভিষেক অরোরা ও অনুজ গার্গ চলচ্চিত্রটির কন্ঠ ও নেপথ্য সঙ্গীত পরিচালনা করেছেন। ২০১৯ সালে নির্মিত চলচ্চিত্রটি করোনাভাইরাস মহামারীর কারণে প্রেক্ষাগৃহের বদলে অ্যামাজন প্রাইম ভিডিও নামক অনলাইন ভিডিও স্ট্রিমিং সেবায় ১২ জুন,২০২০-এ মুক্তি দেয়া হয়। চলচ্চিত্রটি অভিনয়ের জন্য শংসা ও ধীর চিত্রনাট্যের জন্য সমালোচিত হলেও ৬৬তম ফিল্মফেয়ার পুরস্কার অনুষ্ঠানে ৬ বিভাগে বিজয়ী হয়।
গল্পসূত্র
লখনউয়ের এক হাভেলি (বড় বাড়ি), যার নাম ফাতিমা মহল। এই হাভেলির মালিক ফাতিমা বেগম (ফররুখ জাফর)। ফাতিমা বেগমের অশীতিপর স্বামী চুন্নান মির্জা নাওয়াব (অমিতাভ বচ্চন), এই বাড়ির দেখভালকারী। ফাতিমা মহলের দীর্ঘদিনের ভাড়াটিয়া বাঙ্কে রাস্তোগি (আয়ুষ্মান খুরানা)। বাঙ্কে তার মা আর তিন বোনকে নিয়ে ফাতিমা মহলে ভাড়া থাকেন, কিন্তু নিয়মিত ভাড়া দেননা। মির্জা সাহেব বাঙ্কেকে দেখলেই ভাড়া পরিশোধের তাগিদ দেন। দুইজন কেউ কাউকে সহ্য করতে পারেন না। মির্জা শেখ চান বাঙ্কে সোধি তার বাড়ি ছেড়ে চলে যাক। দীর্ঘদিন ভাড়া থাকায় অধিকার নিয়ে চেপে বসেন বাঙ্কে। সম্পর্কের তিক্ততায় মামলা-মোকদ্দমা পর্যন্ত হয়। অনাথ ছেলে বাঙ্কে পুত্রহীন মির্জা শেখকে তার পালকপিতা হওয়ার জন্য প্রস্তাব দেন। কিন্তু এত সহজে হাল ছেড়ে দেওয়ার মতো মালিক নন মির্জা। বাড়ির মালিক ও ভাড়াটিয়াদের মাঝে তিক্ত-মধুর সম্পর্ককে কেন্দ্র করে এই চলচ্চিত্রের গল্প নির্মিত।
নির্মাণ
২০১৭ সালে জুহি চতুর্বেদী 'একজন কুটিল বৃদ্ধ'-এর গল্পের ধারণা অমিতাভ বচ্চনের কাছে উপস্থাপন করেছিলেন। অমিতাভ তখন জুহিকে এই গল্প থেকে চিত্রনাট্য লেখার জন্য জুহিকে উৎসাহ দিয়েছিলেন। ২০১৯-এর মে'তে এক সাক্ষাৎকারে পরিচালক সুজিত সরকার জানান যে, তিনি এবং জুহি একটি চিত্রনাট্য নিয়ে কাজ করছেন। জুহি চিত্রনাট্যের মূল কাহিনির ধারণা উপস্থাপন করেন। সুজিত, এই চিত্রনাট্যের গল্প প্রযোজক রনি লাহিড়ী, অমিতাভ বচ্চন ও আয়ুষ্মানকে জানান। চিত্রনাট্য পড়ে অমিতাভ ও আয়ুষ্মান চটজলদি সম্মতি দেন। চলচ্চিত্রটি লখনউকেন্দ্রিক, তাই চলচ্চিত্রের শিরোনাম লখনউ শহরের লোকদের কথ্যরিতিতে মজার ছলে ব্যবহৃত শব্দ 'গুলাবো সিতাবো' রাখা হয়। ২০১৯-এর জুন মাসের তৃতীয় সপ্তাহ হতে লখনউ-তে চলচ্চিত্রটির মুখ্য চিত্রগ্রহণ শুরু হয়।
সঙ্গীত
পুনিত শর্মা, দিনেশ পন্ত ও বিনোদ দুবে'র গীতিতে 'গুলাবো সিতাবো'র কন্ঠ সঙ্গীত পরিচালনা করেছেন শান্তনু মৈত্র, অভিষেক অরোরা ও অনুজ গার্গ। শান্তনু মৈত্র কন্ঠ সঙ্গীত ছাড়াও এই চলচ্চিত্রের আবহ সঙ্গীত পরিচালনা করেন। চলচ্চিত্রটির বিভিন্ন গানের শিরোনাম অনুযায়ী গীতিকার, সুরকার ও সঙ্গীত শিল্পীদের নাম নিম্নে উল্লিখিতঃ-
প্রচারণা ও মুক্তি
২২ মে, ২০১৯-এ চলচ্চিত্রটির ট্রেইলার প্রকাশিত হয়। ২১ জুন, ২০১৯-এ অমিতাভ বচ্চন 'মির্জা শেখ'-এর অবয়বে গুলাবো সিতাবো'র প্রথম পোস্টারে আবির্ভূত হন। প্রেক্ষাগৃহে মুক্তির জন্য ১৭ এপ্রিল,২০২০ তারিখ নির্ধারণ করা হয়। ইতোপূর্বে বেশ কয়েকবার চলচ্চিত্রটির মুক্তির তারিখ পরিবর্তিত হয়। করোনাভাইরাস মহামারীর কারণে চলচ্চিত্রটি প্রেক্ষাগৃহের বদলে অ্যামাজন প্রাইম ভিডিও নামক অনলাইন ভিডিও স্ট্রিমিং সেবায় ১২ জুন,২০২০-এ মুক্তি দেয়া হয়।
সমালোচকদের মূল্যায়ন
দ্য টাইমস অব ইন্ডিয়া'র পল্লবি দে পুরকায়স্থ'র ভাষ্যমতে গুলাবো সিতাবো ছায়াচিত্রটি "অনেক ক্ষেত্রেই ভাল করেছে, তবে গল্পের ভিত্তি এই কাহিনিচিত্রের উল্লেখযোগ্য বিষয়। গল্পের বুনট গঠন করতে উল্লেখযোগ্য সময় লেগেছে, যা শুরুতে চলচ্চিত্রটির গতি ধীর করেছে।" পত্রিকাটি এই চলচ্চিত্রের কুশীলবদের অভিনয়ের প্রশংসা করে এবং রেটিং প্রদান করে। এই চলচ্চিত্রে অমিতাভ ও আয়ুষ্মানের অভিনয় ও গল্পের বর্ণনা, দ্য গার্ডিয়ান পত্রিকার মাইক ম্যাককাহিলকে সন্তুষ্ট করতে পারেনি। মাইক গুলাবো সিতাবোকে কিছুটা নেতিবাচক  রেটিং প্রদান করেন।
ফিল্ম কমপ্যানিয়নের অনুপমা চোপরা'র মতে "গুলাবো সিতাবো (কাহিনি)র ভিত্তি তৈরী করতে সময় নেয়া হয়েছে, যা একই সাথে কাহিনিকে নিজের মাঝে ধরে রেখেছে এবং অবিরত রেখেছে"। তার মতে এই ছবির প্রথম ঘণ্টা বেশ পরিমিত গতিতে এগিয়েছে। প্রথম ঘণ্টায় গল্প বলার গতিময়তায় তিনি এই ছবির পরিচালক সুজিত সরকারের আরেকটি ছায়াছবি অক্টোবরের সাথে মিল পান। তিনি এই ছায়াচিত্রেকে এক কথায় 'ব্যঙ্গপূর্ণভাবে আমুদে এবং গভীরভাবে দুঃখজনক' বর্ণনা করেন
অর্জন
গুলাবো সিতাবো ৬৬তম ফিল্মফেয়ার পুরস্কারে ১৩টি বিভাগে মনোনায়নসহ ৬টি পুরস্কার অর্জন করে।
থমাস হিথারউইক
থমাস আলেকজান্ডার হিথারউইক, (জন্ম ১৭ ফেব্রুয়ারি ১৯৭০) একজন ইংরেজ ডিজাইনার এবং লন্ডন-ভিত্তিক ডিজাইন অনুশীলন হিথারউইক স্টুডিওর প্রতিষ্ঠাতা। তিনি লন্ডনের কিংস ক্রসের একটি স্টুডিও এবং ওয়ার্কশপের প্রায় ২০০ স্থপতি, ডিজাইনার এবং নির্মাতাদের একটি দলের সাথে কাজ করেন।
হিথারউইকের প্রকল্পের মধ্যে রয়েছে অলিম্পিক কল্ড্রন, নিউ রুটমাস্টার বাস, এবং এক্সপো ২০১০-এ ইউকে প্যাভিলিয়ন।, হংকং প্যাসিফিক প্লেসের সংস্কার, এখন বাতিল করা গার্ডেন ব্রিজ, BEI- তে একটি বায়োমাস পাওয়ার স্টেশনের জন্য একটি প্রস্তাবিত পরিকল্পনা। -টিসাইড এবং নিউ ইয়র্ক সিটিতে ভেসেল।
জীবনের প্রথমার্ধ
থাম্ব|ব্লেইজিসেন, ওয়েলকাম ট্রাস্ট, লন্ডন হিথারউইক ১৭ ফেব্রুয়ারি ১৯৭০ সালে লন্ডনে জন্মগ্রহণ করেন। তার মাতামহ ছিলেন লন্ডনের ফ্যাশন ফার্ম জেগারের মালিক এবং তার চাচা ছিলেন সাংবাদিক নিকোলাস টমালিন। উত্তর লন্ডনের উড গ্রিনে প্রাথমিক বিদ্যালয়ের পর, তিনি কেন্টের বেসরকারি সেভেনোকস স্কুলে যোগ দেন। তিনি হার্টফোর্ডশায়ারের রুডলফ স্টেইনার স্কুল কিংস ল্যাংলিতেও যোগ দিয়েছিলেন, যা বাগান, হস্তশিল্প এবং ইউরিথমি নামক খেয়ালী পারফরম্যান্স শিল্পের একটি ধরনের উপর জোর দেয়। তিনি ম্যানচেস্টার পলিটেকনিক এবং রয়্যাল কলেজ অফ আর্ট (RCA) এ ত্রিমাত্রিক নকশা অধ্যয়ন করেছেন। ১৯৯৪ সালে RCA-তে তার শেষ বছরে, হিথারউইক ডিজাইনার টেরেন্স কনরানে র সাথে দেখা করেন যিনি স্কুলে বক্তৃতা দিতে এসেছিলেন। কনরান তার ডিগ্রি প্রকল্পের জন্য একটি গেজেবো র পরিকল্পনা দেখে হিদারউইকের পরামর্শদাতা হয়ে ওঠেন। এটি বার্চ প্লাইউডের দুটি উচ্চ বাঁকা স্তুপ দিয়ে তৈরি এবং কনরান হিদারউইককে তার দেশের বাড়িতে কাজ করার জন্য আমন্ত্রণ জানিয়ে এর নির্মাণ সম্ভব করেছিলেন।
হিথারউইক ১৯৯৪ সালে RCA থেকে স্নাতক হওয়ার পর, হিথারউইক স্টুডিও প্রতিষ্ঠা করেন। কনরান হিথারউইককে কনরান শপের জন্য একটি অভ্যন্তরীণ ডিসপ্লে তৈরি করতে বলেন, এবং মেরি পোর্টাস ডিসপ্লে স্ট্যান্ড দেখার পর এটি তার প্রথম পাবলিক কমিশনের দিকে পরিচালিত করে এবং হার্ভে নিকোলস ডিপার্টমেন্টাল স্টোরে ১৯৯৭ লন্ডন ফ্যাশন সপ্তাহের জন্য একটি উইন্ডো ডিসপ্লে করার জন্য হিথারউইককে কমিশন দেয়।
ইস্ট বিচ ক্যাফে
থাম্ব|ইস্ট বিচ ক্যাফে ২০০৭ সালে হিথারউইক স্টুডিও ওয়েস্ট সাসেক্সের লিটলহ্যাম্পটনে ইস্ট বিচ ক্যাফে সম্পন্ন করে। বড় ইস্পাত কাঠামোতে দিনের বেলায় একটি ক্যাফে এবং সন্ধ্যায় রেস্তোরাঁ রয়েছে। ধারণাটি স্টিলে মরিচা ধরার উপায় করে দিয়েছে এবং রংটিকে একটি স্বচ্ছ তেল দিয়ে স্থির করা হয়েছে। ক্যাফেটি ২০০৮ সালে একটি RIBA জাতীয় পুরস্কার জিতেছিল।
বি অফ দ্য ব্যাং
থাম্ব|বি অব দ্য ব্যাং, ম্যানচেস্টার বি অফ দ্য ব্যাং- এর জন্য হিদারউইকের ডিজাইন, একটি ১.৪২ মিলিয়ন পাউন্ডতে ২০০৫ সালে সিটি অফ ম্যানচেস্টার স্টেডিয়ামের বাইরে ১৮০টি বিশাল স্টিলের স্পাইকের ৫৬ মিটার উঁচু ভাস্কর্যটি উন্মোচিত হয়েছিল। এটি ছিল ব্রিটেনে নির্মিত সবচেয়ে উঁচু পাবলিক ভাস্কর্য। কাঠামোটি ২০০২ সালের কমনওয়েলথ গেমসের স্মরণে চালু করা হয়েছিল এবং প্রাক্তন অলিম্পিক স্প্রিন্ট চ্যাম্পিয়ন লিনফোর্ড ক্রিস্টির একটি উদ্ধৃতির নামানুসারে এর নামকরণ করা হয়েছিল এবং এর অর্থ ছিল একজন ক্রীড়াবিদ ব্লকের বাইরে গুলি করার সময় শক্তির বিস্ফোরণের প্রতীক।
যাইহোক, ১৮০টি স্টিলের স্পাইকগুলির মধ্যে একটি দুই সপ্তাহের মধ্যে বিচ্ছিন্ন হয়ে যায় এবং পরবর্তী চার বছরে আরও ২২টি স্পাইক ভাস্কর্য থেকে সরাতে হয়েছিল। এঞ্জেল অফ দ্য নর্থ - এর স্রষ্টা অ্যান্থনি গোর্মলি র ম্যানচেস্টার সিটি কাউন্সিলকে ভাস্কর্যটি বাতিল না করার জন্য অনুরোধ করেছিলেন এবং প্রধান নির্বাহী স্যার হাওয়ার্ড বার্নস্টেইনের কাছে একটি চিঠি লিখেছেন, যেখানে তিনি ১৫০-টন ল্যান্ডমার্কটিকে "উল্লেখযোগ্য, গতিশীল এবং আকর্ষক" হিসাবে বর্ণনা করেছেন। তিনি বলেছিলেন যে "এটি ম্যানচেস্টারের জন্য একটি মহান শ্রদ্ধাঞ্জলি... এবং এটিকে অদৃশ্য হতে দেওয়া কেবল একটি অনুপ্রেরণামূলক শিল্পকর্মের নয়, কাউন্সিলের ক্ষতি হবে।" কাউন্সিল এটিকে স্টোরেজে রাখার সিদ্ধান্ত নেয়, এই বলে যে এটি পরবর্তী পর্যায়ে পুনর্নির্মাণ করা যেতে পারে। তারা বলেছিল "থমাস হিথারউইকের বি অফ দ্য ব্যাং ছিল একটি দুর্দান্ত শৈল্পিক বিবৃতি এবং এটি দুঃখজনক যে প্রযুক্তিগত সমস্যাগুলি সেই দৃষ্টিভঙ্গিকে দুর্বল করেছে।" কাউন্সিল সমস্যার জন্য হিথারউইক স্টুডিও-এর বিরুদ্ধে মামলা করে, আদালতের বাইরে ১.৭ মিলিয়ন পাউন্ডতে নিষ্পত্তি করে৷ ড্যানি বয়েল বলেছিলেন যে এটি তার হিথারউইক স্টুডিওকে অলিম্পিক কল্ড্রন ডিজাইন করার জন্য অনুরোধ করার অনুপ্রেরণা ছিল: “এটি সেই সময় ফিরে যায় যখন আমি তার বি অব দ্য ব্যাং ভাস্কর্যের নীচে বসে কাটিয়েছি৷ আমি এটা অনেক ভালবাসি; এটা একটা ট্র্যাজেডি যে তারা এটাকে নামিয়েছে।”
ওয়ার্থ অ্যাবে
হিথারউইককে ২০০৯ সালে ওয়ার্থ অ্যাবে দ্বারা নিযুক্ত করা হয়েছিল তার গির্জার অভ্যন্তরটিকে নতুনভাবে ডিজাইন করার জন্য। ঐতিহ্যবাহী সন্ন্যাসীর আসবাবপত্রের একটি আধুনিক সংস্করণ ইনস্টল করা হয়েছিল যার মধ্যে রয়েছে ৭০০ জনের জন্য পিউ, গায়কদলের স্টল, মঠের আসন, ডেস্ক এবং স্বীকারোক্তি কক্ষ, যার সবকটিই শক্ত কাঠের তৈরি। কয়েক মাসের মধ্যে পিউগুলিতে ফাটল দেখা দেয় এবং চার্চের কর্মকর্তারা তাদের উপর লিখে রেখেছিলেন: “সাবধান: পিউ মেরামতের জন্য অপেক্ষা করছে। দয়া করে এখানে বসবেন না।" হিথারউইক ত্রুটির জন্য দায় অস্বীকার করেছে এবং ঠিকাদারকে দায়ী করেছে।
ইউকে প্যাভিলিয়ন, সাংহাই এক্সপো ২০১০
বাম|থাম্ব| 2010 এক্সপোতে ইউকে প্যাভিলিয়ন, সাংহাই হিথারউইক স্টুডিও সাংহাই এক্সপো ২০১০-এ যুক্তরাজ্যের প্যাভিলিয়ন "সিড ক্যাথেড্রাল" ডিজাইন করেছে।
স্টুডিওটি প্রকৃতি এবং শহরগুলির মধ্যে সম্পর্ক অন্বেষণ করে ইউকে প্যাভিলিয়নের জন্য ধারণাটি তৈরি করেছে এবং কেউ গার্ডেনের মিলেনিয়াম সিড ব্যাঙ্ক পার্টনারশিপকে অন্তর্ভুক্ত করেছে, যার লক্ষ্য হল ২০২০ সালের মধ্যে বিশ্বের উদ্ভিদ প্রজাতির ২৫% বীজ সংগ্রহ করা। কাঠামোটি ও ৬০,০০০ এক্রাইলিক অপটিক ফাইবারে তৈরি। এটিতে এক্রাইলিক রডের শেষে ৬০,০০০টি গাছের বীজ রাখা হয়েছে, যেখানে রডগুলি ঢোকানো রডগুলির সাথে জ্যামিতিকভাবে কাটা গর্ত দ্বারা জায়গায় রাখা হয়েছে।
ছয় মাসের এক্সপোর সময়কালে, আট মিলিয়নেরও বেশি লোক ভিতরে গিয়েছিল, যা এটিকে যুক্তরাজ্যের সর্বাধিক দর্শনীয় পর্যটন আকর্ষণে পরিণত করেছে। একটি রাষ্ট্রীয় অনুষ্ঠানে, ঘোষণা করা হয়েছিল যে ইউকে প্যাভিলিয়ন ইভেন্টের শীর্ষ পুরস্কার, প্যাভিলিয়ন ডিজাইনের জন্য স্বর্ণপদক জিতেছে।
ইউকে প্যাভিলিয়ন একটি RIBA আন্তর্জাতিক পুরস্কার, RIBA লুবেটকিন পুরস্কার এবং লন্ডন ডিজাইন মেডেল জিতেছে।
এক্সপোর পরে ইউকে প্যাভিলিয়নের এক্রাইলিক রডগুলি স্কুল এবং ওয়ার্ল্ড এক্সপো মিউজিয়ামে দান করা হয়েছিল, অন্যগুলি দাতব্যের জন্য নিলাম করা হয়েছিল।
নিউ রুটমাস্টার বাস
নতুন বাসের ডিজাইন মূলত উন্মোচন করা হয়েছিল মে ২০১০ সালে এবং একটি প্রোটোটাইপ, যা রাইটবাস দ্বারা তৈরি এবং তৈরি করা হয়েছিল, ২০১১ সালের ডিসেম্বরে চালু করা হয়েছিল, প্রথম বাসটি ফেব্রুয়ারি ২০১২ সালে পাবলিক সার্ভিসে প্রবেশ এবং ২০১২ সালের সেপ্টেম্বরে লন্ডনের পরিবহন আরও ৬০০টি বাসের অর্ডার দেয়। ২০১৮ সালের মধ্যে, ১,০০০টি নিউ রুটমাস্টারের মধ্যে শেষটি বিতরণ করা হয়েছিল। লন্ডনের বর্তমান মেয়র সাদিক খান প্রতিশ্রুতি দিয়েছেন যে লন্ডনের জন্য আর কোনো নিউ রুটমাস্টার বাস কেনা হবে না, তহবিল পরিবর্তে শহরের বিদ্যমান ফ্লিটকে সর্বশেষ টেকসই প্রযুক্তির সাথে আপগ্রেড করা এবং নতুন বাস কেনার দিকে যাচ্ছে।
সমালোচকরা গ্রীষ্মে যাত্রীদের জন্য অত্যধিক তাপমাত্রা সহ ডিজাইনের কারণে সৃষ্ট খুব বড় খরচ এবং ঘন ঘন সমস্যার দিকে ইঙ্গিত করেছেন। এটি দাবি করা হয় যে রুটমাস্টাররা তাদের প্রতিস্থাপিত বাসের চেয়ে বেশি ক্ষতিকারক কণা নির্গত করছে। সম্ভাব্য লন্ডন মেয়র প্রার্থী ক্রিশ্চিয়ান ওলমার, যিনি প্রথম নিউ রুটমাস্টারদের সমস্যা প্রকাশ করেছিলেন, জুলাই ২০১৫ এ বলেছিলেন: "এই প্রকল্পটি শুরু থেকেই ভুল ধারণা করা হয়েছিল৷ আমাকে বলা হয়েছে যে চালকরা গত বছরের আগস্ট থেকে ব্যর্থ ব্যাটারির বিষয়ে অভিযোগ করছেন এবং এখনও কিছুই করা হয়নি। এটা কোন আশ্চর্যের বিষয় নয় যে নির্গমন প্রচলিত বাসের তুলনায় বেশি কারণ লন্ডনের জন্য নতুন বাস ডিজাইন অনুযায়ী কাজ করছে না। এটি একটি বৈদ্যুতিক মোটর দ্বারা চালিত হওয়ার কথা, কিন্তু এর পরিবর্তে এটির অদক্ষ ডিজেল ইঞ্জিন ব্যবহার করছে যা স্বাভাবিক অবস্থায় স্থির গতিতে চলতে হবে।" থাম্ব|2012 অলিম্পিক, "কলড্রন"
২০১২ অলিম্পিক কলড্রন
ড্যানি বয়েল হিথারউইক স্টুডিওকে গ্রীষ্মকালীন অলিম্পিকের এবং প্যারালিম্পিক কল্ড্রন ডিজাইন করতে বলেছিলেন, যা ২৭ জুলাই ২০১২ তারিখে লন্ডন অলিম্পিকের উদ্বোধনী অনুষ্ঠানের সময় আলোকিত হয়েছিল।
কলড্রনটি ২০৪টি টুকরো দিয়ে তৈরি করা হয়েছিল, যা প্রতিটি দলের প্রতিনিধিত্বকারী শিশুদের দ্বারা অলিম্পিক স্টেডিয়ামে আনা হয়েছিল। এই টুকরোগুলি ডালপালাগুলিতে মাউন্ট করা হয়েছিল যা একবার সাতটি মশালবাহী দ্বারা প্রজ্জ্বলিত হয়েছিল, একটি বিশাল শিখায় মিশে যাওয়ার জন্য উত্থাপিত হয়েছিল, যা অলিম্পিক গেমসে প্রতিদ্বন্দ্বী ২০৪টি দেশের প্রত্যেকের শান্তিতে একত্রিত হওয়ার প্রতিনিধিত্ব করে এবং সহযোগিতামূলক মানবিক চেতনার কেন্দ্রে। গেমস। পিটারবোরো-ভিত্তিক কনট্যুর অটোক্রাফ্টে তৈরি করা তামার পাপড়িগুলি এমন কারিগরদের দ্বারা তৈরি করা হয়েছিল যারা আগে বেন্টলির মতো গাড়ি নির্মাতাদের জন্য শরীরের অংশগুলি তৈরি করেছিল৷
গেমস সমাপ্ত হওয়ার পর, প্রতিটি দেশে তাদের খেলাধুলার কৃতিত্বের উত্তরাধিকার হিসাবে পাপড়ি পাঠানো হয়েছিল। মোট ২০৪টি অলিম্পিক পাপড়ি এবং ১৬৪টি প্যারালিম্পিক পাপড়ি প্রতিযোগী দেশগুলিকে দেওয়া হয়েছিল। ২৬ নভেম্বর ২০১২ তারিখে লন্ডনের মেয়র, বরিস জনসন দিল্লিতে ভারতের পদক বিজয়ী ক্রীড়াবিদদের কাছে লন্ডনের অলিম্পিক এবং প্যারালিম্পিক গেমসের একটি স্থায়ী স্মৃতিচিহ্ন প্রদান করেন।
জুন ২০১৩ সালে, নিউ ইয়র্কের ডিজাইন স্টুডিও অ্যাটোপিয়া দাবি করেছিল যে অলিম্পিক কলড্রনের নকশাটি ২০০৭ সালে লন্ডন অলিম্পিক কমিটির কাছে উপস্থাপন করা কিছুর সাথে অভিন্ন। একটি সীমাবদ্ধ অ-প্রকাশ চুক্তির কারণে তারা ২০১৩ সাল পর্যন্ত বিষয়টি উত্থাপন করতে পারেনি যা সমস্ত কোম্পানিকে অলিম্পিক সম্পর্কিত কোনো কাজ প্রচার করতে বাধা দেয়। যাইহোক, হিথারউইক অস্বীকার করেছেন যে কমিশনার তাকে অ্যাটোপিয়ার ধারণা সম্পর্কে অবহিত করেছেন এবং তিনি অনড় ছিলেন যে ১৯৯৩ সালে একটি ছাত্র প্রকল্পের ভিত্তিতে নকশাটি তার একা ছিল। উদ্বোধনী অনুষ্ঠানের শৈল্পিক পরিচালক ড্যানি বয়েলও পূর্বের নকশা সম্পর্কে জানার কথা অস্বীকার করেছেন, যখন মার্টিন গ্রীন, LOCOG- এর অনুষ্ঠানের প্রাক্তন প্রধান, দাবি করেছেন যে ধারণাটি বয়েল, হিথারউইক এবং নিজের মধ্যে আলোচনা থেকে এসেছে। লন্ডন অলিম্পিকের আয়োজকরা পরে আদালতের বাইরে একটি মীমাংসা করেন এবং স্বীকার করেন যে কল্ড্রনের বেশ কয়েকটি মূল ধারণা এবং নকশা বৈশিষ্ট্যগুলি Atopia দ্বারা জমা দেওয়া প্রস্তাব ছিল। হিথারউইক অবশ্য বজায় রেখেছিলেন যে নকশাটি তার নিজস্ব এবং এটিপিয়ার নকশা দ্বারা প্রভাবিত নয়।
প্রস্তাবিত টেমস গার্ডেন ব্রিজ
হিথারউইক ডিজাইন করেছেন, অভিনেত্রী জোয়ানা লুমলির সহযোগিতায়, সেন্ট্রাল লন্ডনের টেমস জুড়ে একটি প্রস্তাবিত পথচারী সেতু, গার্ডেন ব্রিজ। সেতুটি গাছ এবং বাগান বৈশিষ্ট্যযুক্ত করার পরিকল্পনা করা হয়েছিল।
প্রকল্পটি, প্রাথমিকভাবে সম্পূর্ণরূপে ব্যক্তিগতভাবে অর্থায়ন করা অনুমিত ছিল, তহবিল সমস্যা, সমালোচনা এবং বিলম্ব দ্বারা পরিবেষ্টিত ছিল। শেষ পর্যন্ত এটির জন্য মোট ৫৩ মিলিয়ন পাউন্ডর বেশি খরচ হয়েছে, যার মধ্যে ২.৭৬ মিলিয়ন পাউন্ড হিথারউইক স্টুডিওকে দেওয়া হয়েছিল।
স্বার্থের দ্বন্দ্বের অভিযোগের পরে বারবার গার্ডেন ব্রিজ ট্রাস্টের অংশ হতে অস্বীকার করা সত্ত্বেও, কোম্পানি হাউসের নথি অনুসারে, ২০১৭ সালে হিথারউইক ট্রাস্টের একমাত্র প্রতিষ্ঠাতা সদস্য ছিলেন এবং আটটি ট্রাস্টি মিটিংয়ে অংশ নিয়েছিলেন। এটিও প্রকাশ করা হয়েছিল যে ডিজাইনের চুক্তি আনুষ্ঠানিকভাবে প্রদানের আগে ২০১৩ সালে ক্যালিফোর্নিয়ায় অ্যাপলের সাথে একটি তহবিল সংগ্রহের সভায় জনসনের সাথে হিথারউইক উপস্থিত ছিলেন।
লার্নিং হাব
থাম্ব| [[সিঙ্গাপুর|সিঙ্গাপুরের হাইভ]] দ্য লার্নিং হাব, দ্য হাইভ নামেও পরিচিত, ২০১৫ সালে খোলা হয়েছিল। এটি একটি বহু-ব্যবহারের শিক্ষাগত সুবিধা যা ৩৩,০০০ ছাত্রদের ব্যবহারের জন্য নানয়াং টেকনোলজিকাল ইউনিভার্সিটির ক্যাম্পাস পুনঃউন্নয়ন কর্মসূচির অংশ হিসেবে নির্মিত। প্রাথমিক শিক্ষার হাতিয়ার হিসেবে ইন্টারনেট ব্যবহারের প্রতিক্রিয়ায় শিক্ষার সমসাময়িক পদ্ধতির সাথে আরও ভালোভাবে উপযোগী করার জন্য ভবনটি ডিজাইন করা হয়েছে। নকশাটি বিশ্ববিদ্যালয়ের ভবনগুলির ঐতিহ্যগত বিন্যাসকে চ্যালেঞ্জ করে যেখানে বাক্সের মতো বক্তৃতা কক্ষগুলি দীর্ঘ করিডোর দ্বারা সংযুক্ত থাকে। পরিবর্তে, বিভিন্ন শৃঙ্খলা জুড়ে ব্যবহারকারীদের মধ্যে মিথস্ক্রিয়াকে উত্সাহিত করার জন্য শেখার সুবিধা এবং সামাজিক স্থানগুলি একে অপরের সাথে জড়িত। বিল্ডিংটিতে ৫৬টি গোলাকার টিউটোরিয়াল কক্ষ রয়েছে যা ১২টি টাওয়ারে স্তূপীকৃত একটি পূর্ণ-উচ্চতা, প্রাকৃতিকভাবে বায়ুচলাচল অলিন্দের চারপাশে সাজানো হয়েছে টিউটোরিয়াল কক্ষগুলি ছাত্র-শিক্ষক শ্রেণিবিন্যাস ভেঙে দিতে এবং ইন্টারেক্টিভ গ্রুপ শিক্ষণকে প্রচার করার জন্য কল্পনা করা হয়েছে। স্থানগুলি নমনীয় এবং পুনরায় কনফিগার করা যেতে পারে, শিক্ষার্থীদের মধ্যে সহযোগিতাকে উৎসাহিত করে। খরচ কম রাখতে এবং উচ্চ স্তরের পরিবেশগত কর্মক্ষমতা অর্জন নিশ্চিত করতে প্রাথমিক নির্মাণ সামগ্রী হিসাবে কংক্রিট ব্যবহার করা হয়েছিল। হিথারউইক স্টুডিও পুনরায় ব্যবহারযোগ্য সিলিকন ছাঁচ ব্যবহার করে সম্মুখভাগ, অভ্যন্তরীণ প্যানেল এবং কলামগুলিতে ত্রি-মাত্রিক টেক্সচার ছাপানোর জন্য একটি বেসপোক পদ্ধতি তৈরি করেছে। শিল্পী এবং চিত্রকর সারা ফানেলির দ্বারা নির্ধারিত ৭০০টি ড্রয়িং লিফটের কোর এবং সিঁড়িতে নিক্ষেপ করা হয়েছিল। অঙ্কন শিল্প, সাহিত্য এবং বিজ্ঞান উল্লেখ করে এবং ছাত্র এবং শিক্ষকদের জন্য অস্পষ্ট চিন্তার ট্রিগার হিসাবে কাজ করার জন্য বোঝানো হয়েছে। ব্যবহৃত কংক্রিটের বিভিন্ন কাঁচা চিকিত্সা বিল্ডিংটিকে প্রায় হাতে তৈরি গুণমান দেয়। ২০১৪ সালে, লার্নিং হাব BREEAM গ্রীন মার্ক প্ল্যাটিনাম স্ট্যাটাস অর্জন করেছে, যা সিঙ্গাপুরের সর্বোচ্চ পরিবেশগত রেটিং। এটি ২০১৫ সালে কংক্রিট সোসাইটি থেকে ব্রিটিশ প্রিকাস্ট 'কংক্রিটে সৃজনশীলতা' পুরস্কার জিতেছে।
বোম্বে স্যাফায়ার ডিস্টিলারি
থাম্ব|বোম্বে স্যাফায়ার ডিস্টিলারি গ্লাসহাউস হেদারউইক স্টুডিও হ্যাম্পশায়ারে বোম্বে স্যাফায়ার জিন ডিস্টিলারির মাস্টারপ্ল্যান এবং ডিজাইনের নেতৃত্ব দিয়েছিল, যা ২০১৪ সালে খোলা হয়েছিল। পাঁচ একর জায়গার রূপান্তরের মধ্যে একটি ৩০০ বছরের পুরানো পেপার মিলের সংস্কার এবং ২৩টি বিদ্যমান ভবনের পুনরুদ্ধার অন্তর্ভুক্ত ছিল। আধুনিকীকরণ প্রকল্পে, রিভার টেস্ট, যা সাইটের মধ্য দিয়ে চলে, প্রশস্ত করা হয়েছিল এবং একটি সাংগঠনিক ডিভাইস হিসাবে ব্যবহৃত হয়েছিল। দুটি বাঁকানো গ্লাসহাউস, একটি নাতিশীতোষ্ণ জলবায়ুযুক্ত এবং একটি ভূমধ্যসাগরীয় জলবায়ু সহ, সংস্কার করা মিল বিল্ডিং থেকে উদ্ভূত হয় এবং জিন পাতন প্রক্রিয়ায় ব্যবহৃত ১০টি বোটানিকাল রয়েছে৷ স্থির ঘর থেকে বর্জ্য তাপ পুনর্ব্যবহার করা হয় এবং গ্লাসহাউসের মধ্যে উদ্ভিদ প্রজাতির বৃদ্ধিতে ব্যবহৃত হয়। ঐতিহ্যগত বড় তামার স্থিরচিত্রগুলি অভ্যন্তরের মধ্যে অবস্থিত, যা একটি শিক্ষামূলক শুষ্ক কক্ষ এবং ট্যুর এবং পাবলিক ইভেন্টগুলিকে মিটমাট করার জন্য বার নিয়ে গঠিত। প্রকল্পটি ছিল পানীয় উৎপাদন শিল্পে প্রথম সুবিধা এবং BREEAM 'অসামান্য' স্বীকৃতি অর্জনের জন্য প্রথম সংস্কার।
কয়লা ড্রপ ইয়ার্ড
থাম্ব|কয়লা ড্রপ ইয়ার্ড কোল ড্রপ ইয়ার্ড হল লন্ডনের কিংস ক্রসে একটি সর্বজনীন স্থান এবং খুচরা গন্তব্য। এই প্রকল্পের মধ্যে ১৮৫০ সালে নির্মিত দুটি ভবনের সংস্কার অন্তর্ভুক্ত ছিল এবং ইংল্যান্ডের উত্তর থেকে আসা মালবাহী মালামাল গ্রহণ করা হয়েছিল। নকশা দুটি ছাদকে একে অপরের দিকে প্রসারিত করে দুটি ভবনকে একত্রিত করে যতক্ষণ না তারা মিলিত হয়। এটি রৈখিক সাইটের একটি অতিরিক্ত তলা এবং স্বতন্ত্র কেন্দ্র তৈরি করে। প্রসারিত ছাদ নীচের গজকে আশ্রয় দেয় যা ইভেন্টগুলি হোস্ট করতে ব্যবহার করা যেতে পারে, যেখানে তৃতীয় তলাটি কিংস ক্রস, ফ্রান্সিস ক্রিক ইনস্টিটিউট এবং কিউবিট স্কোয়ারের দৃশ্য দেখাবে। প্রকল্পটি আর্জেন্ট এলএলপি এবং কিংস ক্রস সেন্ট্রাল লিমিটেড পার্টনারশিপ (কেসিসিএলপি) দ্বারা এলাকার জন্য ব্যাপক পুনঃউন্নয়ন কর্মসূচির অংশ। কোল ড্রপ ইয়ার্ড ডিসেম্বর ২০১৫ সালে পরিকল্পনা দ্বারা অনুমোদিত হয়েছিল, এবং অক্টোবর ২০১৮ সালে সম্পন্ন হয়েছিল।
Zeitz MOCAA
হিথারউইক স্টুডিও কেপ টাউনের ভিএন্ডএ ওয়াটারফ্রন্টের ঐতিহাসিক গ্রেইন সিলোকে একটি অলাভজনক সাংস্কৃতিক প্রতিষ্ঠানে রূপান্তর করার জন্য কাজ করেছে, জিৎস মিউজিয়াম অফ কনটেম্পোরারি আর্ট আফ্রিকা (Zeitz MOCAA), যেখানে সমসাময়িক শিল্পের সবচেয়ে উল্লেখযোগ্য সংগ্রহ রয়েছে। আফ্রিকা এবং এর প্রবাসী। 9,500 m2  কমপ্লেক্সটি 6,000 m2 সহ নয়টি তলা নিয়ে গঠিত  ডেডিকেটেড প্রদর্শনী স্থান।  বিভিন্ন ধরনের কংক্রিট কাটার কৌশল ব্যবহার করে, গ্যালারী এবং একটি বড় কেন্দ্রীয় অলিন্দ সিলোর ৪২টি কংক্রিট টিউব থেকে খোদাই করা হয়েছিল। কংক্রিটের শ্যাফ্টগুলি মজবুত কাঁচ দিয়ে আবদ্ধ ছিল যা দর্শনার্থীদের দ্বারা হেঁটে যেতে পারে এবং উপরে থেকে বিল্ডিংয়ে আলো আঁকতে এবং ক্যাথেড্রালের মতো অভ্যন্তর তৈরি করার জন্য ডিজাইন করা হয়েছিল।
এই অভ্যন্তরীণ স্থানের খনন দুটি ভবনকে একীভূত করে; সাইলো এবং গ্রেডিং টাওয়ার। দ্বিখণ্ডিত টিউবগুলিতে নলাকার লিফট এবং একটি সর্পিল সিঁড়ি থাকে। ফ্ল্যাট কাচের অংশগুলি দিয়ে গঠিত বালিশযুক্ত গ্লেজিং প্যানেলগুলি উপরের তলায় ঢোকানো হয়েছে। সমসাময়িক শিল্প আফ্রিকার Zeitz মিউজিয়াম ২২ সেপ্টেম্বর, ২০১৭ এ খোলা হয়েছে।
ভেসেল
থাম্ব|নিউ ইয়র্কের জাহাজ ২০১৬ সালে, নিউ ইয়র্ক সিটির হাডসন ইয়ার্ডস পাবলিক প্লাজায় জাহাজের কাঠামোর জন্য হিদারউইকের নকশা উন্মোচন করা হয়েছিল। কাঠামোটি ইন্টারলকিং সিঁড়িগুলির একটি নেটওয়ার্কের আকারে যা দর্শনার্থীরা উপরে উঠতে পারে এবং এর নকশাটি ভারতের প্রাচীন স্টেপওয়েলের দ্বারা অনুপ্রাণিত হয়েছিল। এটির ১৫৪টি সিঁড়িতে ২,৫০০টি ধাপ রয়েছে, ১৫টি তলা সমতুল্য, এবং এটিতে ৮০টি দেখার অবতরণ রয়েছে। ২০১৭ সালের এপ্রিলে নির্মাণ শুরু হয় এবং এটি ১৫ মার্চ ২০১৯ সালে খোলা হয়। আগস্ট ২০১৯ সালে, ভেসেল ছিল স্কাই আর্টস প্রোগ্রাম দ্য আর্ট অফ আর্কিটেকচারের একটি প্রোফাইলের বিষয়।
, দুই বছরেরও কম সময়ের মধ্যে চতুর্থ আত্মহত্যার পর ভেসেল অনির্দিষ্টকালের জন্য জনসাধারণের জন্য বন্ধ করে দেওয়া হয়েছে।
বান্ড ফাইন্যান্স সেন্টার
হিথারইউক স্টুডিও, ফস্টার + পার্টনার স-এর সাথে বান্ড ফাইন্যান্স সেন্টার (BFC)-এর সাথে সহযোগিতা করেছে – সাংহাইতে একটি নতুন মিশ্র-ব্যবহার কমপ্লেক্স। প্রকল্পটি সাংহাইয়ের বুন্ডের শেষ প্রান্তে অবস্থিত এবং শহরের পুরানো শহর এবং আর্থিক জেলার মধ্যে সংযোগ বিন্দু হিসাবে কল্পনা করা হয়েছে।
পরিকল্পনায় দুটি ১৮০ মিটার টাওয়ার (৫৯০ ফুট) যা অফিস, একটি বুটিক হোটেল এবং খুচরা স্থান একত্রিত করে। একটি শিল্প ও সাংস্কৃতিক কেন্দ্র প্রকল্পের কেন্দ্রে অবস্থিত। আন্তর্জাতিক বিনিময়ের জন্য একটি প্ল্যাটফর্ম হিসাবে কল্পনা করা, কেন্দ্রটি আর্ট গ্যালারী এবং থিয়েটারের স্থানগুলিকে বৈশিষ্ট্যযুক্ত করবে। বিল্ডিংটি একটি অভিযোজিত চলন্ত ঘোমটা দ্বারা বেষ্টিত যা ব্যালকনিতে মঞ্চ এবং পুডং জেলার দিকে দৃষ্টিভঙ্গি প্রকাশ করে।
গুগল সদর দপ্তর
২০১৫ সালে, হিথারইউক স্টুডিও প্রকাশ করেছে যে এটি বিআকে ইঙ্গেলস গ্রুপ (BIG)-এর সাথে অংশীদারিত্বে মাউন্টেন ভিউ, ক্যালিফোর্নিয়ার নতুন গুগল সদর দপ্তর সহ প্রকল্পগুলিতে কাজ করছে। প্রকল্পটিতে প্রাথমিকভাবে গম্বুজ আকৃতির বিল্ডিংগুলির একটি সিরিজ জড়িত ছিল, কিন্তু প্রকল্পটি ২০১৬ সালে পরে সংশোধন করা হয়েছিল, তিনটি বিল্ডিং দুটি ভিন্ন সাইটে তৈরি করা হবে – একটি অবিলম্বে Googleplex এর সংলগ্ন, অন্য দুটি ছোট বিল্ডিং কয়েক ব্লক দূরে।
হিথারউইক এবং বিআইজি গুগলের জন্য কিংস ক্রসের লন্ডন সদর দফতরের একটি নকশার জন্যও সহযোগিতা করেছে৷ 'ল্যান্ডস্কেপার' ডাকনাম দেওয়া বিল্ডিংটিতে একটি ছাদের বাগান রয়েছে।
১,০০০ গাছ
থাম্ব|নির্মাণাধীন সাংহাইতে 1,000 গাছ হিথারউইক সাংহাইতে ১,০০০ গাছ শিরোনামের একটি উন্নয়ন শুরু করেছেন। প্রকল্পটি ভবনগুলিতে লাগানো গাছ দিয়ে নির্মিত দুটি পর্বত-সদৃশ চূড়া নিয়ে গঠিত, এবং এটি খুচরা এবং অফিসের স্থান, সেইসাথে অনুষ্ঠানের স্থান, গ্যালারী এবং একটি হোটেল সহ একটি মিশ্র-ব্যবহারের বিকাশ। নকশাটির লক্ষ্য সুঝো ক্রিক এবং M50 আর্টস ডিস্ট্রিক্ট বরাবর চলে এমন একটি পার্ককে একীভূত করা, যেখানে স্থানীয় উচ্চতা সীমাবদ্ধতা পার্কের নিচের দিকে ঢালু দুটি চূড়ার উচ্চতাকে সংজ্ঞায়িত করে। উন্নয়নের মধ্যে এমবেড করা একটি খোলা-বাতাস শিল্প প্রাচীর একটি শিল্প-প্রাচীর দ্বারা অনুপ্রাণিত যা মোগানশান রোড বরাবর চলে। নকশার অংশটিও মোগানশান দ্বারা অনুপ্রাণিত হয়েছিল। প্রকল্পটি দুটি পর্যায়ে সম্পন্ন হবে, প্রথম ধাপটি ২০২১ সালে খোলা হবে।
এয়ারো কার
২০২১ সালে, হিথারউইক সাংহাই মোটর শো-এ দূষণ-খাওয়া গাড়ি, এয়ারো-এর নকশা এবং ধারণা উন্মোচন করেন। প্রকল্পটি নবগঠিত চীনা গাড়ি ব্র্যান্ড IM মোটরসের জন্য হিথারউইক স্টুডিও দ্বারা ডিজাইন করা হয়েছিল। এয়ারো নামে, বৈদ্যুতিক গাড়িতে একটি উচ্চ দক্ষতার কণা বায়ু ফিল্টারিং সিস্টেম লাগানো হবে যা সক্রিয়ভাবে বায়ু দূষণকারীকে পরিষ্কার করবে। চীনে ২০২৩ সালে গাড়িটির উৎপাদন শুরু হবে।
অন্যান্য উল্লেখযোগ্য কাজ এবং প্রকল্প
থাম্ব|নীল গালিচা। এই ত্বকের বিল্ডিং পর্যন্ত যেখানে পৌঁছে, স্ল্যাবগুলি একটি ফ্যাব্রিকের সংবেদন তৈরি করতে উপরের দিকে বাঁকা হয়। প্রতিস্থাপন টাইলস মূল ধারণার রঙ দেখায়।
নকশা করার পদ্ধতি
দ্য হিথারউইক স্টুডিও স্থাপত্য, প্রকৌশল, পরিবহন এবং আসবাবপত্র, ভাস্কর্য এবং পণ্যের নকশা থেকে নগর পরিকল্পনা সহ ডিজাইনের বিস্তৃত পরিসরের সাথে কাজ করেছে। হিদারউইকের মতে, হিথারউইক স্টুডিওতে প্রাপ্ত বিস্তৃত দক্ষতার সেটগুলি পৃথক বিভাগে ভাস্কর্য, স্থাপত্য, ফ্যাশন, এমব্রয়ডারি, ধাতুর কাজ, পণ্য এবং আসবাবপত্র ডিজাইনের "চিন্তার টুকরো টুকরো" এর মুখোমুখি হওয়ার জন্য হিদারউইকের হতাশার প্রতিক্রিয়া। তিনি সমস্ত নকশাকে তিন মাত্রায় বিবেচনা করেন, বহু-শৃঙ্খলা নকশা হিসাবে নয়, তবে একটি একক শৃঙ্খলা হিসাবে: ত্রিমাত্রিক নকশা।
অনেক আর্কিটেকচার অনুশীলনের বিপরীতে, হিথারউইক স্টুডিওর একটি নির্দিষ্ট শৈলী নেই এবং সমস্যা সমাধানের উপর ফোকাস করে। তিনি বলেছেন: “এটা অনেকটা অপরাধের সমাধান করার মতো। উত্তর আছে, এবং আপনার কাজ এটি খুঁজে. তাই আমরা চলে যাই এবং এমন কিছু গবেষণা করি যা সন্দেহভাজনদের তদন্ত থেকে বাদ দেয়। এবং তারপরে আপনি লিডগুলি অনুসরণ করেন এবং ধীরে ধীরে সম্ভাব্য সমাধানগুলিকে সংকুচিত করেন। শেষ পর্যন্ত আপনার কাছে যা বাকি আছে তা হল উত্তর।"
প্রদর্শনী এবং প্রকাশনা
২০১২ সালে ভিক্টোরিয়া এবং অ্যালবার্ট মিউজিয়াম স্টুডিওর কাজের একটি প্রধান রেট্রোস্পেকটিভ প্রকাশ করে, যার শিরোনাম ছিল Heatherwick Studio: Designing the Extraordinary, এবং আব্রাহাম থমাস দ্বারা কিউরেট করা হয়েছে। প্রদর্শনীটি স্থাপত্য, পণ্যের নকশা, প্রকৌশল, ভাস্কর্য এবং নগর পরিকল্পনার শাখাগুলিকে বিস্তৃত দুই দশকের প্রকল্প জুড়ে হিথারউইক স্টুডিওর সৃজনশীল প্রক্রিয়া এবং কৌতূহলের চেতনা প্রকাশ করেছে।
ব্রিটিশ কাউন্সিল নিউ ব্রিটিশ ইনভেনটরস: ইনসাইড হিথারউইক স্টুডিও, লন্ডনের রয়্যাল একাডেমি অফ আর্টস-এর স্থাপত্যের কিউরেটর কেট গুডউইন ড্রু হেইঞ্জ দ্বারা কিউরেটর প্রধান ট্যুরিং প্রদর্শনীর আয়োজন করেছিল। ২০১৫ এবং ২০১৬ সালে প্রদর্শনীটি পূর্ব এশিয়ার ছয়টি ভেন্যুতে ভ্রমণ করেছিল এবং ৪,০৯,১০৯ জনের বেশি দর্শকের কাছে পৌঁছেছিল। প্রদর্শনীতে ভ্রমণ করা জাদুঘর এবং গ্যালারীগুলির মধ্যে রয়েছে: সিঙ্গাপুর ন্যাশনাল ডিজাইন সেন্টার; CAFA, বেইজিং; শিল্পের পাওয়ার স্টেশন, সাংহাই; পিএমকিউ, হংকং; তাইপেই ফাইন আর্টস মিউজিয়াম; এবং ডি মিউজিয়াম, সিউল। প্রথম মার্কিন প্রদর্শনী উস্কানি: হিথারউইক স্টুডিওর আর্কিটেকচার অ্যান্ড ডিজাইন ২০১৪ এবং ২০১৫ সালে উত্তর আমেরিকার তিনটি ভেন্যুতে ভ্রমণ করেছিল: নাসের ভাস্কর্য কেন্দ্র, ডালাস; হ্যামার মিউজিয়াম, লস অ্যাঞ্জেলেস; এবং কুপার হিউইট, স্মিথসোনিয়ান ডিজাইন মিউজিয়াম, নিউ ইয়র্ক সিটি।
২০১২ সালে, টেমস এবং হাডসন থমাস হিদারউইক: মেকিং প্রকাশ করেন, একটি বই যা হিদারউইকের এখনও অবধি কাজ করে। অন্তর্ভুক্ত ১৪০টিরও বেশি সম্পূর্ণ চিত্রিত প্রকল্পগুলির প্রতিটির সাথে একটি পাঠ্য রয়েছে যা ব্যাখ্যা করে, হিদারউইকের ভাষায়, এটি যে নকশা প্রশ্নটি উত্থাপন করেছিল এবং এটিকে মোকাবেলায় ব্যবহৃত সৃজনশীল এবং ব্যবহারিক প্রক্রিয়াগুলি। একটি দ্বিতীয় ভলিউম ২০১৩ সালে প্রকাশিত হয়েছিল যাতে অলিম্পিক কলড্রন অন্তর্ভুক্ত ছিল।
পুরস্কার
হিথারউইকের ডিজাইন পুরস্কারের মধ্যে রয়েছে প্রিন্স ফিলিপ ডিজাইনার পুরস্কার (২০০৬), লন্ডন ডিজাইন মেডেল (২০১০) এবং ইউকে প্যাভিলিয়নের জন্য RIBA লুবেটকিন পুরস্কার (২০১০)। ২০০৪ সালে তিনি শিল্পের জন্য রাজকীয় ডিজাইনার নিযুক্ত হওয়া সর্বকনিষ্ঠ অনুশীলনকারী হয়েছিলেন।
হিদারউইককে ইউনিভার্সিটি অফ আর্টস লন্ডন, রয়্যাল কলেজ অফ আর্ট, ইউনিভার্সিটি অফ ডান্ডি, ইউনিভার্সিটি অফ ব্রাইটন, শেফিল্ড হ্যালাম ইউনিভার্সিটি এবং ম্যানচেস্টার মেট্রোপলিটন ইউনিভার্সিটি থেকে সম্মানসূচক ডক্টরেট প্রদান করা হয়েছে।
ডিজাইন শিল্পে সেবার জন্য ২০১৩ সালের জন্মদিনের সম্মানে তিনি কমান্ডার অফ দ্য অর্ডার অফ দ্য ব্রিটিশ এম্পায়ার (CBE) নিযুক্ত হন।
২০১৬ সালের সেপ্টেম্বরে তিনি রয়্যাল একাডেমি অফ ইঞ্জিনিয়ারিং -এর অনারারি ফেলো নির্বাচিত হন।
২০১৫ সালে, হিথারউইক GQ- এর ৫০ জন সেরা পোষাক পরিহিত ব্রিটিশ পুরুষদের মধ্যে একজন হিসেবে মনোনীত হন।
২০১৯ সালে, হিথারউইক নিউইয়র্ক সিটিতে ইন্টারন্যাশনাল অ্যাচিভমেন্ট সামিট চলাকালীন অ্যাওয়ার্ড কাউন্সিলের সদস্য জুলি টেমোর দ্বারা উপস্থাপিত আমেরিকান একাডেমি অফ অ্যাচিভমেন্টের গোল্ডেন প্লেট পুরস্কার পান।
অজয় ভট্টাচার্য (বিপ্লবী)
কমরেড অজয় ভট্টাচার্য (১৯১৪-১৯৯৯) বিপ্লবী, সাম্যবাদী রাজনীতিক, ইতিহাসকার, সাহিত্যিক। নানকার বিদ্রোহে (১৯৪৫-৪৮) নেতৃত্ব প্রদান এবং এর প্রামাণ্য গ্রন্থ রচনা তাঁর জীবনের শ্রেষ্ঠ অবদান।
প্রারম্ভিক জীবন
১৯১৪ সালের ১০ জানুয়ারি অবিভক্ত ভারতের আসাম প্রদেশের অন্তর্গত সিলেট জেলার পঞ্চখন্ড পরগনার লাউতা গ্রামে এক সামন্ত পরিবারে অজয় ভট্টাচার্যের জন্ম। তাঁর পিতা উপেন্দ্রকুমার ভট্টাচার্য এবং মাতা কৃপাময়ী ভট্টাচার্য। উপেন্দ্রকুমার ভট্টাচার্য জমিদার সমিতির এবং সিলেট জেলা কংগ্রেসের নেতা ছিলেন। ব্রিটিশ সাম্রাজ্যবাদ বিরোধী মনোভাব ছিল অজয় ভট্টাচার্যের গোটা পরিবারে। গোপন রাজনীতির কারণে তিনি দেওয়ানভাই, কাসেম, অনিল ছদ্মনামে পরিচিত ছিলেন। রাজনৈতিক সাহিত্য ও প্রবন্ধ রচনায় তিনি যাত্রিক, সাজ্জাদ জহির প্রভৃতি ছদ্মনাম ব্যবহার করেছেন।
শিক্ষাজীবন
অজয় ভট্টাচার্য লাউতা সরকারি প্রাথমিক বিদ্যালয়ে প্রাথমিক শিক্ষা এবং লাউতা এম.ই স্কুল ও বিয়ানীবাজার হরগোবিন্দ স্কুলে মাধ্যমিক শিক্ষা গ্রহণ করেন। তিনি করিমগঞ্জ পাবলিক হাই স্কুল থেকে ১৯৩৭ সালে ম্যাট্রিকুলেশন পরীক্ষায় উত্তীর্ণ হন। এরপর ১৯৩৯ সালে আসামের কাছাড় জেলার শিলচর গুরুচরণ কলেজ থেকে মানবিক বিভাগে আই.এ পাশ করেন। তিনি ১৯৪১ সালে সিলেট মুরারী চাঁদ কলেজে বি.এ শ্রেণিতে ভর্তি হন। কিন্তু ছাত্র ও কৃষক আন্দোলনে জড়িয়ে পড়ায় তাঁর পক্ষে পড়ালেখা অব্যাহত রাখা সম্ভব হয় নি।
সংগ্রাম ও রাজনীতি
কিশোর বয়সে অজয় ভট্টাচার্য ‘তরুণ সংঘ’ নামে ব্রিটিশ সাম্রাজ্যবাদ বিরোধী বিপ্লবী সংগঠনে যোগ দেন এবং লাউতা শাখার সম্পাদকের দায়িত্ব পালন করেন। ছাত্রাবস্থায় অজয় ভট্টাচার্য কুলাউড়া কৃষক বিদ্রোহ এবং ছাত্র আন্দোলনে অংশগ্রহণ করেন। তিনি ১৯৩৫-৩৬ সালে ভারতের কমিউনিস্ট আন্দোলনের সংস্পর্শে আসেন। ১৯৩৬ সালে সিলেটে ভারতের কমিউনিস্ট পার্টির শাখা গঠিত হলে তিনি পার্টির রাজনৈতিক নেতৃত্বে পরিচালিত সর্বভারতীয় ছাত্র ফেডারেশনের সুরমা উপত্যকা কমিটির সাধারণ সম্পাদক ও কৃষক সভা কাছাড় জেলার সহ-সাধারণ সম্পাদক হিসেবে দায়িত্ব পালন করেন।
১৯৩৭ সালে অজয় ভট্টাচার্য ভারতীয় কমিউনিস্ট পার্টির সদস্যপদ লাভ করেন। ১৯৪০ সাল থেকে তিনি পার্টির সার্বক্ষণিক কর্মী হিসেবে আত্মগোপনে থেকে বিপ্লবী কর্মকান্ড পরিচালনা করেন। ১৯৪১ সালে তিনি কমিউনিস্ট পার্টি সিলেট জেলা কমিটির সদস্য নির্বাচিত হন। ১৯৪৮ সালে কলকাতায় অনুষ্ঠিত ভারতীয় কমিউনিস্ট পার্টির দ্বিতীয় কংগ্রেসের ডেলিগেট নির্বাচিত হন। অজয় ভট্টাচার্য সিলেটের ঐতিহাসিক নানকার বিদ্রোহে অগ্রণী ভূমিকা পালন করেন । দ্বিতীয় বিশ্বযুদ্ধ পরবর্তী নানকার বিদ্রোহের প্রাণকেন্দ্র ছিল লাউতা বাহাদুরপুর । ১৯৪৮ সালের মে মাসে গ্রেফতারের পূর্ব পর্যন্ত লাউতা বাহাদুরপুর কেন্দ্রিক পঁয়তাল্লিশ সদস্য বিশিষ্ট নানকার আন্দোলন সংগ্রাম পরিচালনা কমিটির সম্পাদক ছিলেন তিনি।
ব্রিটিশ ও পাকিস্তান আমলে তিনি মোট সাতবার কারাবন্দি হন। পাকিস্তান আমলে ১৯৪৭ সাল থেকে ১৯৬৭ সাল পর্যন্ত তিনি বিশ বছর জেলে কাটান। পূর্ব পাকিস্তানের নূরুল আমিন সরকার কারামুক্তির বিনিময়ে অজয় ভট্টাচার্যকে চিরতরে দেশত্যাগ করে ভারতে চলে যাবার প্রস্তাব দেয়। তিনি এই প্রস্তাব প্রত্যাখ্যান করেন। বিশ শতকের পঞ্চাশের দশকে তিনি কারাগারে থেকেই কমরেড আব্দুল হকের সাথে সোভিয়েত ইউনিয়নের নেতা ক্রুশ্চেভ সংশোধনবাদের বিরুদ্ধে অবস্থান গ্রহণ করেন। বিশ শতকের ষাটের দশকে আন্তর্জাতিক কমিউনিস্ট আন্দোলনে ক্রুশ্চেভতত্ত্ব কেন্দ্রিক মহাবিতর্কের পরিপ্রেক্ষিতে পূর্ব পাকিস্তান কমিউনিস্ট পার্টি বিভক্ত হয়। ১৯৬৭ সালে পার্টির চতুর্থ কংগ্রেসে গড়ে ওঠে পূর্ব পাকিস্তানের কমিউনিস্ট পার্টি (মার্কসবাদী-লেনিনবাদী) বা ইপিসিপি (এম-এল)। তিনি এর কেন্দ্রীয় কমিটির সদস্য নির্বাচিত হন। তিনি দল ইপিসিপি (এম-এল) ১৯৭০ সালে আব্দুল হকের নেতৃত্বে চারু মজুমদার প্রণীত শ্রেণিশত্রু খতমের রাজনৈতিক কৌশল গ্রহণ করে। ইপিসিপি (এম-এল) তাদের ভাষায় ১৯৭১ সালের ঐতিহাসিক প্রেক্ষাপটে শ্রেণিভিত্তির ওপর দাঁড়িয়ে বিপ্লবী যুদ্ধ পরিচালনা করে।
১৯৭৫ সালে রাজনৈতিক পট পরিবর্তনের পর অজয় ভট্টাচার্য কমরেড আব্দুল হকের সাথে সমন্বিতভাবে তাঁদের ভাষায় এসব ‘শ্রেণি সমন্বয়বাদী’, ‘বিলোপবাদী’, ‘আত্মসমর্পণবাদী’, লেজুড়বৃত্তির প্রতিবিপ্লবী লাইনের বিরুদ্ধে আদর্শগত সংগ্রাম পরিচালনা করেন। ১৯৮৩ সালে তিনি পার্টির কেন্দ্রীয় দায়িত্ব থেকে অব্যাহতি গ্রহণ করেন। তবে একজন পার্টিসভ্য ও অভিজ্ঞ প্রবীণ বিপ্লবী নেতা হিসেবে তিনি তাঁর অভিজ্ঞতা, জ্ঞান, পরামর্শ, মতামত ও সহযোগিতা দিয়ে আমৃত্যু পার্টিতে ভূমিকা পালন করেন। বিশ শতকের নববইয়ের দশকের শুরুতে সোভিয়েত রাশিয়া ও পূর্ব-ইউরোপের দেশসমূহের পতনের সময় তিনি সমাজতন্ত্র ও সাম্যবাদের পক্ষে অবস্থান গ্রহণ করেন। এ সময় তিনি ছদ্মনাম পরিত্যাগ করে স্বনামে লিখতে শুরু করেন।
সাহিত্য সাধনা
ব্রিটিশ আমলে সিলেট থেকে প্রকাশিত ও জ্যোতির্ময় নন্দী সম্পাদিত সাপ্তাহিক নয়া দুনিয়া, সংহতি এবং কালিপ্রসন্ন দাস সম্পাদিত মাসিক বলাকা পত্রিকার মাধ্যমে তাঁর লেখক জীবনের সূত্রপাত হলেও দীর্ঘ কারাজীবনই তাঁর লেখক জীবনের রচনাস্থল। এক্ষেত্রে সত্যেন সেন, রণেশ দাশগুপ্ত, সরদার ফজলুল করিম, আবদুল হকের মতো সহবন্দিদের উৎসাহ ও অনুপ্রেরণা তাঁকে কলম সৈনিকে পরিণত করে। তাঁর উল্লেখযোগ্য গ্রন্থ হলো:
গল্পগ্রন্থ: ইতিহাস গ্রন্থ:
বিভিন্ন পত্র-পত্রিকায় প্রকাশিত ও অগ্রন্থিত তাঁর শতাধিক প্রবন্ধ এবং গল্প, উপন্যাস ও প্রবন্ধের পান্ডুলিপি অপ্রকাশিত অবস্থায় রয়ে গেছে। তাঁর সৃষ্টিশীল লেখায় ঔপনিবেশিক ভারতবর্ষে সামন্ত শোষণ এবং এর বিরুদ্ধে প্রতিবাদী মানুষের জীবন সংগ্রামের কথা প্রাধান্য পেয়েছে। তাঁর নানকারবিষয়ক দুটি গ্রন্থ এদেশের কৃষক-আন্দোলনের এক ঐতিহাসিক দলিল।
মৃত্যু
১৯৯৯ সালের ১৩ অক্টোবর ৮৫ বছর বয়সে ঢাকা মেডিক্যাল কলেজ হাসপাতালে তিনি মৃত্যুবরণ করেন।
রুবেল হোসেন
মোহাম্মদ রুবেল হোসেন (জন্ম: ১ জানুয়ারি, ১৯৯০) খুলনা বিভাগের বাগেরহাটে জন্মগ্রহণকারী বাংলাদেশ জাতীয় ক্রিকেট দলের অন্যতম ক্রিকেটার। খেলায় তিনি মূলতঃ ডানহাতি মিডিয়াম ফাস্ট বোলার হিসেবে অংশগ্রহণ করে থাকেন। এছাড়াও দলের প্রয়োজনে ডানহাতে ব্যাটিং করলেও তেমন সফল নন তিনি। তবে ২০১৫ বিশ্বকাপে ইংল্যান্ডের বিরুদ্ধে ভাল পার্রফরমেসের জন্য খুব প্রশংসিত হয়েছেন ৷
প্রারম্ভিক জীবন
দ্রুতগতির বোলার হিসেবে শ্রীলঙ্কা দলের লাসিথ মালিঙ্গা’র সাথে তার খানিকটা মিল রয়েছে। ধারাবাহিকভাবে তিনি পেস ও বাউন্সার নিক্ষেপ করতে পারেন। ২০০৭ সালে প্রথম-শ্রেণীর ক্রিকেটে চট্টগ্রাম বিভাগের পক্ষে অভিষিক্ত হন। খুলনা বিভাগের বিরুদ্ধে অভিষেকের ঐ খেলায় তিনি ১ উইকেট নেন ১৩৭ রানের বিনিময়ে। জাতীয় ক্রিকেট লীগে ভালো ক্রীড়ানৈপুণ্য প্রদর্শন করে অনূর্ধ্ব-১৯ ক্রিকেট দলে মনোনীত হন। অল্পকিছুদিন বাদেই তিনি বাংলাদেশ এ দলে স্থানান্তরিত হন।
খেলোয়াড়ী জীবন
১৪ জানুয়ারি, ২০০৯ তারিখে একদিনের আন্তর্জাতিক ক্রিকেটে প্রতিপক্ষ শ্রীলঙ্কার বিরুদ্ধে অভিষেক ঘটে রুবেলের। ঐ খেলায় তিনি ৫ ওভার ৩ বল করে ৩৩ রানের বিনিময়ে ৪ উইকেট দখল করে বাংলাদেশের বিজয়ে গুরুত্বপূর্ণ ভূমিকা রাখেন। একই বছরের ৯ জুলাইয়ে ওয়েস্ট ইন্ডিজের বিরুদ্ধে অভিষেক ঘটে তার। ঐ খেলায় তিনি ৩ উইকেট লাভ করেন। এছাড়াও টুয়েন্টি২০ আন্তর্জাতিকে অভিষেক ঘটে ২০০৯ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের মাধ্যমে।
নভেম্বর, ২০১১ সালে পাকিস্তান দল বাংলাদেশে ৩টি ওডিআই এবং ২টি টেস্ট খেলে। প্রথম টেস্টে পাকিস্তান ইনিংসের ব্যবধানে জয়ী হয়। খেলায় বাংলাদেশ দল মাত্র ৫ উইকেট দখল করতে সক্ষম হয়েছিল। এ সময় রুবেলের গতিবেগ হলেও তিনি কোন উইকেট লাভ করতে পারেননি।  তৃতীয় দিনে ফিল্ডিং করার সময় তিনি ডান কাঁধে ব্যথা পান।
২৯ অক্টোবর, ২০১৩ তারিখে মিরপুরের শেরে বাংলা ক্রিকেট স্টেডিয়ামে অনুষ্ঠিত বাংলাদেশ বনাম নিউজিল্যান্ডের মধ্যকার খেলায় তৃতীয় বাংলাদেশী ক্রিকেটার হিসেবে একদিনের আন্তর্জাতিকে হ্যাট্রিক করেন। তিনি একে-একে নিউজিল্যান্ডের শীর্ষসারির ব্যাটসম্যান কোরে অ্যান্ডারসন, ব্রেন্ডন ম্যাককুলাম এবং জিমি নিশামকে আউট করে এ বিরল কীর্তিগাঁথা রচনা করেন।
ক্রিকেট বিশ্বকাপ
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৪ জানুয়ারি, ২০১৫ তারিখে বিসিবি কর্তৃপক্ষ বাংলাদেশ দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন।
৯ মার্চ, ২০১৫ তারিখে অ্যাডিলেড ওভালে অনুষ্ঠিত গ্রুপ পর্বের ৫ম খেলায় ইংল্যান্ডের বিপক্ষে মাহমুদুল্লাহ রিয়াদ, মুশফিকুর রহিম ও সৌম্য সরকারের ব্যাটিং নৈপুণ্যে বাংলাদেশ দলগতভাবে সর্বোচ্চ রান তোলে। পরবর্তীতে তার প্রশংসনীয় বোলিংয়ে (৪/৫৩) বাংলাদেশ ১৫ রানের ব্যবধানে জয়ী হওয়াসহ কোয়ার্টার ফাইনালে উন্নীত হয়। ইংল্যান্ডের ২ উইকেট তুলে সেদিনকার জয়ে বাংলাদেশ চলে গেলো কোয়ার্টার ফাইনালে।
ঘরোয়া ক্রিকেট
২০১২ সালের ফেব্রুয়ারি মাসে বাংলাদেশ ক্রিকেট বোর্ড (বিসিবি) প্রথমবারের মতো বাংলাদেশ প্রিমিয়ার লীগের শীর্ষস্থানীয় ছয়টি দল নিয়ে টুয়েন্টি২০ প্রতিযোগিতার আয়োজন করে। সেজন্যে দলের সদস্য নির্ধারণের লক্ষ্যে খেলোয়াড়দেরকে নিলামে তোলা হয়। সিলেট রয়্যালস রুবেলকে $৭০,০০০ মার্কিন ডলারের বিনিময়ে দলে অন্তর্ভুক্ত করে।
পলিটেকনিক
শিক্ষা
পলিটেকনিক বলতে যন্ত্র সংক্রান্ত প্রকৌশল ক্ষেত্রের একটি ধরন বুঝায়।
আরশাদ চৌধুরী
আরশাদ আলী চৌধুরী (১০ এপ্রিল ১৯৫০- ১১ জুন ২০১৫) একজন পাকিস্তানি আন্তর্জাতিক হকি খেলোয়াড় ছিলেন । তিনি চৌধুরী গোলাম রাসুলের ভাগ্নে ও আখতার রসুলের মামাতো ভাই চৌধুরী সাদিক সালারের ছেলে। তার জন্ম পাকিস্তানের পাঞ্জাবের ফয়সলবাদ জেলায়। তিনি সরকারী কলেজ ফয়সালবাদ থেকে বিএ অর্জন করেন, যেখানে তিনি কলেজ হকি দলের অধিনায়কও ছিলেন। ১৯৭৩ সালে তিনি লাহোরের পাঞ্জাব বিশ্ববিদ্যালয় থেকে ইতিহাসে এমএ ডিগ্রী অর্জন করেন। ১৯৭৫ সালে তিনি পিআইএতে সহকারী ব্যবস্থাপক নির্বাচিত হন।
তাকে ১৯৭১ সালে করাচিতে অনুষ্ঠিত আন্ত-ভার্সিটি হকি চ্যাম্পিয়নশিপের জন্য পাঞ্জাব বিশ্ববিদ্যালয় হকি দলের জন্য নির্বাচিত করা হয়েছিল। দলটি পরের বছর আন্ত-ভার্সিটি চ্যাম্পিয়নশিপ জিতেছে। চৌধুরী ১৯৭১ সাল থেকে ১৯৭৬ সাল পর্যন্ত পাকিস্তানি জাতীয় দলে একজন সক্রিয় হকি খেলোয়াড় ছিলেন  এবং ডান হাফ-ব্যাক হিসাবে খেলেন। তিনি ৩৩ টিরও বেশি জাতীয় ও আন্তর্জাতিক ম্যাচে পাকিস্তানের প্রতিনিধিত্ব করেছিলেন। তিনি ১৯৭৫ সালে কুয়ালালামপুরে অনুষ্ঠিত তৃতীয় বিশ্বকাপ হকিতে অংশ নেওয়া পাকিস্তানি পুরুষ হকি দলের প্রতিনিধিত্ব করেছিলেন এবং রৌপ্যপদক জিতেছিলেন।    ১৯৭৬ সালে তিনি মন্ট্রিলে অনুষ্ঠিত ১৯৭৬গ্রীষ্মকালীন অলিম্পিকে অংশ নিয়েছিলেন এ গ্রীষ্মকালীন অলিম্পিক গেমসে একটি ব্রোঞ্জ পদক জিতেছিলেন।  তিনি ১৯৭৬ সালে মন্ট্রিল অলিম্পিকের পরে হকি থেকে অবসর গ্রহণ করেছিলেন এবং জুন ২০১৫ সালে ৬৫ বছর বয়সে তার মৃত্যু হয়।
শেখ রাসেল এভিয়ারী এন্ড ইকো-পার্ক
শেখ রাসেল পক্ষিশালা ও ইকোপার্ক বাংলাদেশের চট্টগ্রামের রাঙ্গুনিয়ায় অবস্থিত পক্ষিশালা ও ইকোপার্ক। বাংলাদেশের রাজনৈতিক নেতা শেখ মুজিবুর রহমানের সর্বকনিষ্ঠ পুত্র শেখ রাসেলের নামে নামকরণ করা হয়।
অবস্থান ও বিবরণ
এটি বাংলাদেশের চট্টগ্রাম জেলার রাঙ্গুনিয়া উপজেলার কোদালা বন বিটের হোসনাবাদ ইউনিয়নের দক্ষিণ নিশ্চিন্তাপুর এলাকায় অবস্থিত।
পার্কটি ৫২০ একর জায়গা জুড়ে বিস্তৃত। ২০১৩ সালের ১৩ নভেম্বর প্রধানমন্ত্রী শেখ হাসিনা টেলি কনফারেন্সের মাধ্যমে এটির উদ্বোধন করেন, যার ভিত্তিপ্রস্তর স্থাপন করা হয় ২০১০ সালের ৭ আগস্ট।
চুঁচুড়া রেলওয়ে স্টেশন
চুঁচুড়া রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি চুঁচুড়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৩৬ কি.মি. দূরে স্টেশনটি অবস্থিত।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলী পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়।
সঙ্কেত মহাত্রে
সঙ্কেত মহাত্রে (Sanket Mhatre; संकेत म्हात्रे, জন্ম জুলাই ২৭) হলেন একজন ভারতীয় অভিনেতা এবং কন্ঠশিল্পী যিনি তার ব্যবসায় আছেন গত ১১ বছর ধরে। তিনি ইংরেজি, হিন্দি এবং মারাঠিতে পারদর্শী। তিনি কন্ঠ-অভিনয় শিল্পে ২০০৬ থেকে কর্মঠ এবং শিশুদের কন্ঠ, কিশোর ছেলেদের কন্ঠ, তরুণ প্রাপ্তবয়স্ক এবং মধ্য বয়স্ক পুরুষদের কন্ঠ করতে পারেন। তিনি এছাড়াও কয়েকটি থিয়েটার প্রোডাকশন্সের সাথে গত ১৪ বছর ধরে সংযুক্ত; তাদের জন্য অভিনয়, লেখা এবং নির্দেশনা।
ডাবিং কর্মজীবন
সঙ্কেত হলেন একজন পেশাদার কন্ঠশিল্পী যিনি বড় ব্লকবাস্টার হলিউড প্রোডাকশন্স চলচ্চিত্র এবং অ্যানিমেটেড চলচ্চিত্রের মতো অনেক বিদেশী প্রোডাশন্সের পাশাপাশি ডিসকভারি, টিএলসি, সাথে টেলিভিশন বিজ্ঞাপন, রেডিও স্পটস এবং কার্টুন এবং টেলিভিশনে অ্যানিমের জন্য ডাবিং করেছেন।
তিনি হলেন মহেশ বাবু, এন টি রামা রাও জুনিয়র, রাম চরণ, আল্লু অর্জুন, রাম পথিনেনি, বিশাল, সুরিয়া, রায়ান রেনল্ডস, ম্যাট ডেমন এবং জোসেফ গর্ডন-লেভিটের জন্য আধিকারিক হিন্দি ডাব-ওভার কন্ঠশিল্পী।
ভারতে এলজিবিটিদের অধিকার
সমকামিনী, সমকামী, উভকামী এবং হিজড়া (LGBT) জনগণ ভারতে বিষমকামী মানুষের কাছে সামাজিক ঝামেলায় পড়েন। ভারতে সমলিঙ্গের মানুষের মধ্যে মধ্যে প্রেম এবং যৌন সম্পর্ক আইনগতভাবে বৈধ। ভারত হিজড়াদের সামাজিক সুযোগ-সুবিধা দেওয়ার ক্ষেত্রে দক্ষিণ এশিয়ার দেশগুলোর মধ্যে এগিয়ে। ২০০৮ এর ২৯ জুলাই এ দিল্লী, কোলকাতা এবং ব্যাঙ্গালোরে সমকামিতাকে বৈধতা দেওয়ার জন্য আন্দোলন হয়েছিল।
সমলিঙ্গের মানুষের মধ্যে যৌন সম্পর্ক নিয়ে আইন
২০১৮ সালের ৬ সেপ্টেম্বর থেকে ভারতে সমকামীদের যৌনাচরণকে আইনি বৈধতা প্রদান করা হয়। ১৮৬০ সালে ব্রিটিশ শাসনামলে সমকামিতাকে প্রথম অবৈধ ঘোষণা করা হয় ভারতে। এই আইনে বলা হয়েছিল যে, অপ্রাকৃতিক সঙ্গম শাস্তিযোগ্য অপরাধ। ২০০৯ সালে দিল্লী হাই কোর্ট সমকামিতাকে বৈধতা দিয়েছিল এই বলে যে, দুজন সমলিঙ্গ ব্যক্তির সম্মতিতে যৌনমিলন কোনো অপরাধ নয়, এবং এটা ভারতের সংবিধানের জনগনের মৌলিক অধিকার বিষয়ক আইনের পরিপন্থী। হাই কোর্টের অধ্যাদেশ অনুযায়ী ঐ আইনটি পুরো ভারতে চালু করার কথা বলা হয়, নির্দিষ্ট কোনো রাজ্যে নয়। সমকামীদের অধিকার নিয়ে কাজ করা গ্রুপগুলোকে হয়রানি করার খবর পাওয়া গিয়েছিল।
২৩ ফেব্রুয়ারি ২০১২ তে ভারতের স্বরাষ্ট্র মন্ত্রণালয় থেকে বলা হয় যে, ভারত সরকার সমকামিতাকে বৈধ করার বিরুদ্ধে কারণ সমকামিতা ভারতের সমাজে অনৈতিক কাজ হিসেবে বিবেচিত। অবশ্য ২৮ ফেব্রুয়ারি ২০১২তে কেন্দ্রীয় সরকারে সিদ্ধান্ত হয় যে সমকামিতা বৈধ করতে কোনো আইনগত ভুল নেই।
২০১৩ এর ১১ ডিসেম্বর সুপ্রীম কোর্ট ২০০৯ এর দিল্লী কোর্টের রায়কে বৈধতা দেয়।
২ ফেব্রুয়ারি ২০১৬ সুপ্রিম কোর্ট স্বীয় সিদ্ধান্ত পুনর্বিবেচনার আবেদন গ্রহণ করে। ১০ জানুয়ারি ২০১৮ সুপ্রিম কোর্ট ভারতীয় দণ্ড বিধির ৩৭৭ ধারার বিধানাবলী পুন:পরীক্ষার সিদ্ধান্ত গ্রহণ করে।
৬ ফেব্রুয়ারি ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে। এর ফলে সমকামীদের মধ্যে পায়ূসঙ্গম ও সমরূপ যৌনাচার আইনি বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলা হয়েছে।
সর্বদর্শনসংগ্রহ
সর্বদর্শনসংগ্রহ (সংস্কৃত: सर्वदर्शनसंग्रह) হ'ল চৌদ্দ শতকের পণ্ডিত মধ্বাচার্য বা বিদ্যারণ্যের একটি দার্শনিক পাঠ্য। বইটিতে, মধ্বাচার্য সেই সময়ে ভারতে বর্তমান ষোলটি দার্শনিক ব্যবস্থার পর্যালোচনা করেছেন এবং তার কাছে যা তাদের সবচেয়ে গুরুত্বপূর্ণ নীতি বলে মনে হয়েছিল, এবং তাদের অনুসারীরা সেগুলি বজায় রাখার জন্য প্রধান যুক্তিগুলি দিয়েছেন। এটিকে বিভিন্ন পণ্ডিতদের দ্বারা প্রতিদ্বন্দ্বিতা করানো হয়েছে।
পাঠ্য পরিলেখোর সময় মাধব প্রায়শই বিভিন্ন পদ্ধতিতে দৈর্ঘ্যের অস্পষ্ট বিবরণ ব্যাখ্যা করেন। পদ্ধতিগুলিকে অদ্বৈত দৃষ্টিকোণে সাজানো হয়েছে। সর্বপল্লী রাধাকৃষ্ণণ এর মতে, পাঠ্যটি "অদ্বৈত বেদান্ত এর সমাপ্তি ঘটিয়ে ধীরে ধীরে আরোহী সিরিজ প্রদর্শন করার জন্য চিন্তার ষোলটি পদ্ধতির পরিলেখ করে।
অধ্যায়সমূহ
পাঠ্যটিতে মাধব দ্বারা ব্যাখ্যা করা দর্শনের ষোলটি পদ্ধতি হল:
সর্বদর্শনসংগ্রহ নিজেই ১৬ তম অধ্যায় (অদ্বৈত বেদান্ত, বা আদি শঙ্করের পদ্ধতি) ধারণ করে না, যার অনুপস্থিতি ১৫ তম অধ্যায়ের শেষে অনুচ্ছেদ দ্বারা ব্যাখ্যা করা হয়েছে, (পতঞ্জলি-দর্শন)। এটি বলে: "শঙ্করের ব্যবস্থা, যা পরবর্তীতে আসে, এবং যা সমস্ত পদ্ধতির মণি, আমাদের দ্বারা অন্য কোথাও ব্যাখ্যা করা হয়েছে, তাই এটি এখানে অস্পৃশ্য রাখা হয়েছে"।
মধ্বাচার্য খণ্ডন করার চেষ্টা করেন, অধ্যায়ে অধ্যায়, তাঁর সময়ে বিশিষ্ট চিন্তাধারার অন্যান্য ব্যবস্থা। বৌদ্ধ ও জৈন দর্শন ব্যতীত, বিদ্যারণ্য সরাসরি তাদের প্রতিষ্ঠাতা বা নেতৃস্থানীয় উদ্যোক্তাদের রচনা থেকে উদ্ধৃতি আঁকেন এবং এটিও যোগ করতে হবে যে এই রচনায়, অসাধারণ মানসিক বিচ্ছিন্নতার সাথে, তিনি নিজেকে ষোলটি স্বতন্ত্র দার্শনিক ব্যবস্থার অনুগামীর অবস্থানে রাখেন।
সর্বদর্শনসংগ্রহ হল প্রাচীন ভারতে দর্শনের বস্তুবাদী পদ্ধতি লোকায়ত সম্পর্কে তথ্যের কয়েকটি উপলব্ধ উৎসের মধ্যে একটি। প্রথম অধ্যায়ে, "চার্বাক ব্যবস্থা", তিনি লোকায়তিকদের যুক্তির সমালোচনা করেছেন। এটি করার সময় তিনি চার্বাক রচনা থেকে ব্যাপকভাবে উদ্ধৃত করেছেন। এটা সম্ভব যে এই যুক্তিগুলির মধ্যে কিছু লোকায়ত দৃষ্টিকোণ হিসাবে উপস্থাপন করা লোকায়ত দর্শনের নিছক ব্যাঙ্গচিত্র হতে পারে। তবুও লোকায়তিকদের কোনো মূল কাজের অনুপস্থিতিতে, এটি প্রাচীন ভারতে বস্তুবাদী দর্শনের উপর আজ উপলব্ধ তথ্যের খুব কম উৎসগুলির মধ্যে একটি।
বালিয়াটি ইউনিয়ন
বালিয়াটি বাংলাদেশর মানিকগঞ্জ জেলার অন্তর্গত সাটুরিয়া উপজেলার একটি ইউনিয়ন।
প্রশাসনিক কাঠামো
বালিয়াটি ইউনিয়ন সাটুরিয়া উপজেলার আওতাধীন একটি ইউনিয়ন পরিষদ। জাতীয় সংসদের ১৭০নং নির্বাচনী এলাকা মানিকগঞ্জ-৩ এর অংশ। এ ইউনিয়নের প্রশাসনিক কার্যক্রম সাটুরিয়া উপজেলার আওতাধীন
জনসংখ্যার উপাত্ত
২০১১ সালের আদমশুমারি অনুযায়ী বালিয়াটি ইউনিয়নের মোট জনসংখ্যা ১৪,৫৮৪ জন। গ্রামভিত্তিক এ ইউনিয়নের জনসংখ্যা উল্লেখ করা হল:-
আরও দেখুন
সাটুরিয়া উপজেলা
সাটুরিয়া ইউনিয়ন
মাল মুসলিম
মাল মুসলমানরা একটি মুসলিম সম্প্রদায় যাদের উত্তর পূর্ব ভারত এবং বাংলাদেশে পাওয়া যায়। তারা হিন্দু মাল জাত থেকে মুসলমান ধর্মে র্মান্তরিত। সম্প্রদায়টি বেসাতি মাল বা চুরিওয়ালা নামেও পরিচিত। মাল মুসলিমকে ভারত সরকার ও পশ্চিমবঙ্গ সরকার অন্যান্য পশ্চাৎপদ শ্রেণীর তালিকাভুক্ত করেছে।
উৎস
সম্প্রদায়টি ঐতিহ্যগতভাবে চুড়ি এবং অন্যান্য ঐতিহ্যবাহী গহনা বিক্রির সাথে যুক্ত। তাদের ধর্মান্তরিত হওয়ার পরিস্থিতি সম্পর্কে খুব কমই জানা যায়, যদিও ঐতিহ্য অনুুুসারে প্রায় নয় শতাব্দী আগে তার ধর্মান্তরিত হয়েছিল। উত্তর ভারতের বিসতী সম্প্রদায়ের সাথে তাদের সম্পর্কও অস্পষ্ট, যদিও উভয় দলই ঐতিহ্যগতভাবে প্যাডলিং এবং হকার পেশায় জড়িত। এই সম্প্রদায়টিকে মূলত মালদা, মুর্শিদাবাদ, ২৪ পরগনা, মেদিনীপুর, বীরভূম এবং হাওড়া জেলায় দেখা যায়। তারা বাংলা ভাষায় কথা বলে এবং সুন্নি সম্প্রদায়ের অন্তর্ভুক্ত। মালদের পশ্চিম বাংলাদেশেও পাওয়া যায়।
বর্তমান পরিস্থিতি
বেসাতি মাল একটি ভূমিহীন সম্প্রদায়, মূলত হকিংয়ের সাথে জড়িত। ছোট কিছু দল কৃষিতে নিযুক্ত হয়েছে। সম্প্রদায়টি কলকাতা থেকে তাদের পণ্য কিনে, এবং স্থানীয় বাজারে বিক্রি করে। মাল বেসতি বহু-বর্ণের গ্রামে বাস করে। তাদের নিজস্ব অঞ্চল পরস নামে পরিচিত। তারা তাদের স্বকীয়তা কঠোরভাবে বজায় রাখে এবং তাদের গোষ্ঠীর নিজস্ব নিয়ম-নীতি রয়েছে। প্রতিটি বন্দোবস্তে একটি পঞ্চায়েত বা বর্ণ পরিষদ অন্তর্ভুক্ত থাকে যা সম্প্রদায়গত সমস্যাগুলি নিয়ে কাজ করে।